eIndkomst er et register hos SKAT, hvor alle indkomstoplysninger bliver indberettet. Hertil indberettes altså ikke bare løn, men også SU, pension, dagpenge, efterløn og kontanthjælp. Det er arbejdsgivers pligt at indberette medarbejdernes løn til eIndkomst, men lønmodtagerne har også adgang til at se, hvad der er blevet indberettet i netop deres eIndkomst. Hensigten er både at skabe bedre kontrolmuligheder, men også at skabe større transparens for modtagerne af løn og ydelser. eIndkomst blev indført i 2007.